கேள்வி: மகுந்தா பர்வதம்மா பற்றி தகவல் சொல்.
பதில்: மகுந்தா பார்வதி சுப்ரம்மா ரெட்டி (''Magunta Parvathamma'', 27 சூலை 1947 – 25 செப்டம்பர் 2024) என்பவர் பொதுவாக மகுந்தா பர்வதம்மா என்று அழைக்கப்படுகிறார். இவர் ஆந்திரப் பிரதேசம் சேர்ந்த இந்திய தேசிய காங்கிரசு அரசியல்வாதி ஆவார். இவர் பதினொராவது மக்களவை உறுப்பினராக இருந்தார். பின்னர் 2004ஆம் ஆண்டு நடைபெற்ற ஆந்திரப் பிரதேச சட்டமன்ற தேர்தலிலும் வெற்றி பெற்று சட்டமன்ற உறுப்பினராகப் பணியாற்றினார்.
கேள்வி: மகுந்தா பர்வதம்மா - தொழில் பற்றி விளக்கவும்.
பதில்: இந்தியப் பொதுத் தேர்தல், 1996, இந்திய தேசிய காங்கிரசு பர்வதம்மாவை ஒங்கோல் மக்களவைத் தொகுதி வேட்பாளராக நிறுத்தியது. இவர் 3,81,475 வாக்குகளும், இவரை எதிர்த்துப் போட்டியிட்ட தெலுங்கு தேசம் கட்சி மேகபதி இராஜ்மோகன் ரெட்டி 3,31,415 வாக்குகளும் பெற்றனர். இத்தொகுதியில் வெற்றி பெற்ற பிறகு பதினொராவது மக்களவை உறுப்பினரானார். 2004 ஆந்திரப் பிரதேச சட்டப் பேரவைத் தேர்தலின் போது, மொத்த வாக்குகளில் 57.68% பெற்று கவாலி சட்டமன்றத் தொகுதியில் வெற்றி பெற்றார். 2012 ஆந்திரப் பிரதேச இடைத்தேர்தலின் போது ஒங்கோலு சட்டமன்றத் தொகுதியில் போட்டியிட்டவர்களில் பர்வதம்மாவும் ஒருவர். இவர் பியர்ல் மதுபான ஆலையின் இயக்குநர் ஆவார்.
கேள்வி: மகுந்தா பர்வதம்மா - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: மகுந்தா 1967 பிப்ரவரி 19 அன்று அரசியல்வாதியான மகுந்தா சுப்பராம ரெட்டியை மணந்தார். இவர்களுக்கு இரண்டு குழந்தைகள் பிறந்தனர். ரெட்டி 1995-இல் மக்கள் போர்க் குழுவைச் சேர்ந்தவர்களால் சுட்டுக் கொல்லப்பட்டார்.